കാഷ്മീര് കാണാന് ബുള്ളറ്റില് മകന് പുറകേ മാതാപിതാക്കളും യാത്രതിരിച്ചു മാനന്തവാടി: മകന് പുറകേ ബുള്ളറ്റില് കാഷ്മീര് കാണാന് യാത്രതിരിച്ച് രക്ഷിതാക്കള്. മാനന്തവാടി വിന്സെന്റ്ഗിരി മണ്ടിയപ്പുറം 63 കാരനായ കുഞ്ഞാലിയും ഭാര്യ ഹാജിറയുമാണ് ബുളളറ്റില് കാഷ്മീരിലേക്ക് തിരിച്ചത്. പ്രവാസിയായ മകള് നിഷാദ് കഴിഞ്ഞ മാസം നാട്ടിലെത്തിയപ്പോള് ഇന്ത്യയിലെ 18 സംസ്ഥാനങ്ങള് ബുള്ളറ്റില് ചുറ്റിസഞ്ചരിച്ചിരുന്നു. മകന് ബുള്ളറ്റില് കറങ്ങിയ ത്രില്ലില് പിതാവ് കുഞ്ഞാലിയും 58 കാരിയായ ഭാര്യ ഹാജിറയും ബുള്ളറ്റില് കാഷ്മീരിലേക്ക് തിരിച്ചു കഴിഞ്ഞു. പ്രായത്തിന്റെ വിഷമതയൊന്നും ഇരുവര്ക്കും യാത്രയ്ക്ക് ഒരു തടസവുമില്ല. 45 ദിവസം എടുത്താണ് ഇവര് കാഷ്മീരില് എത്തുക. മാനന്തവാടിയില് ബുള്ളറ്റ് വര്ക്ക് ഷോപ്പ് നടത്തുകയും നിരവധി തവണ ബുള്ളറ്റില് ഇന്ത്യ ചുറ്റി കണ്ട പ്രദീപ്, കുഞ്ഞാലിയുടെ യാത്ര ഫ്ളാഗ് ഓഫ് ചെയ്തു. യാത്ര ഒരു ഉണര്വാകുമെന്ന് ഇരുവരും പറഞ്ഞു. കുഞ്ഞാലിയേയും ഹാജിറയേയും യാത്രയാക്കാന് ബന്ധുക്കളടക്കം നിരവധി പേര് എത്തിയിരുന്നു. പ്രായം തളര്ത്തിയില്ലെങ്കില് ഇനിയും ഇത്തരം യാത്രകള് നടത്തുമെന്നും ഇരുവരും പറഞ്ഞു.